**ANUNȚ**

**cu privire la inițierea unui nou**

 **Program de formare profesională inițială a mediatorilor**

*Centrul pentru Dezvoltare Personală şi Profesională ,,AKMES”*, acreditat de Consiliul de Mediere de pe lângă Ministerul Justiţiei al Republicii Moldova în calitate de furnizor de formare iniţială şi continuă a mediatorilor, anunţă înscrierea la *Programul de formare profesională iniţială a mediatorilor,* care este preconizat pentru luna ***iunie 2021***, în regim ***on-line***.

 **Programul va demara de îndată ce va fi completată grupa de participanți.**

Participanții la Program vor fi instruiţi în domeniul medierii de către o echipă de formatori experimentaţi (psihologi, pedagogi, jurişti, specialiști în comunicare și coaching, mediatori practicieni), coordonată de domnul **Mihai Şleahtiţchi**, mediator, doctor habilitat în psihologie, doctor în pedagogie, profesor universitar, director executiv *CDPP ,,AKMES”*.

***Subiectele de bază*** ale Programului de instruire:

* *esența, semnificațiile și tipologiile conflictelor;*
* *sursele și efectele conflictelor;*
* *stiluri și metode de soluționare a conflictelor;*
* *medierea ca metodă alternativă de soluționare a conflictelor;*
* *natura procesului de mediere;*
* *scopul, principiile şi etapele procesului de mediere;*
* *durata şi tehnicile procesului de mediere;*
* *comunicare şi limbaje în activitatea mediatorului;*
* *cadrul juridic general al procesului de mediere;*
* *medierea în litigiile civile;*
* *medierea în cauzele penale;*
* *medierea în litigiile comerciale;*
* *medierea în litigiile de familie;*
* *medierea şcolară;*
* *medierea cu implicarea minorilor delincvenţi;*
* *acte perfectate în procesul de mediere;*
* *gestionarea biroului de mediere;*
* *personalitatea mediatorului;*
* *etica şi deontologia profesională a mediatorului.*

Oportunităţile pe care le oferă Programul de formare profesională iniţială a mediatorilor sunt reflectate în art.3 al *Legii cu privire la mediere* (nr.137 din 03.07.2015), care stipulează că ***mediatorul desfăşoară o activitate de liber-profesionist,  care, fiind compatibilă cu orice altă profesie,  poate fi desfăşurată fie în cadrul unui birou de mediere (individual/asociat), fie în cadrul unei organizaţii de mediere.***

Semnarea *Contractului individual de studii* va fi precedată de prezentarea obligatorie a următoarelor acte:

1. ***Cerere de înscriere la Programul de formare profesională inițială a mediatorilor.***
2. ***Buletin de identitate ( copie).***
3. ***Diploma de studii superioare de licență, orice profil (copie).***

Cursurile se vor desfășura zilnic, începând cu ora 18.00. În zilele de sâmbătă, cursurile se vor ține începând cu ora 9.00.

 Durata cursurilor – trei săptămâni. Cursurile sunt cu taxă.

 **ÎNSCRIEREA LA STUDII SE VA FACE ÎN REGIM ELECTRONIC.**

**Date de contact:** tel.: 0691 33 847; 0694 68 356 ; e-mail: centrul.d.p.p@gmail.com